**ชื่อโครงการ** พัฒนาและปรับปรุงหลักสูตรสถานศึกษา

**แผนงาน** พัฒนาการจัดการศึกษา

**สอดคล้องกับนโยบาย สพฐ. ที่ 4** ด้านประสิทธิภาพ

**ตัวชี้วัดที่ 4** พัฒนาระบบบริหารจัดการโดยใช้พื้นที่เป็นฐาน มีนวัตกรรมเป็นกลไกหลัก

ในการขับเคลื่อน บนฐานข้อมูลสารสนเทศที่ถูกต้อง ทันสมัย และการมี

ส่วนร่วมของทุกภาคส่วน

**สอดคล้องกับนโยบาย สพป.ปข.1**  มาตรฐานที่ 1 การบริหารจัดการองค์การสู่ความเป็นเลิศ

ตัวบ่งชี้ที่ 1 การบริหารจัดการที่ดี

มาตรฐานที่ 2 การบริหารและการจัดการศึกษาที่มีประสิทธิภาพ

ตัวบ่งชี้ที่ 4 การบริหารงานด้านการบริหารทั่วไป

**สอดคล้องกับกลยุทธ์สถานศึกษา** กลยุทธ์ที่ 2 กระบวนการบริหารและการจัดการ

เป้าหมายกลยุทธ์ข้อที่ 4 โรงเรียนมีระบบบริหารจัดการคุณภาพของ

สถานศึกษา

**สนองมาตรฐานคุณภาพการศึกษา**  ที่ 2กระบวนการบริหารและการจัดการ

**ลักษณะโครงการ** โครงการต่อเนื่อง

**ผู้รับผิดชอบโครงการ** นางสุภิญญา อดุลย์อารยรังษี /หัวหน้ากลุ่มสาระการเรียนรู้ 8 กลุ่มสาระฯ

**ระยะเวลาดำเนินการ** ตุลาคม 2564 ถึง มีนาคม 2565

**1. หลักการและเหตุผล**

หลักสูตรแกนกลางการศึกษาขั้นพื้นฐาน พ.ศ.2551 มีจุดหมายที่สำคัญ คือ การจัดการศึกษาต้องมุ่งให้ผู้เรียนมีคุณลักษณะอันพึงประสงค์ ได้แก่ผู้เรียนต้องเป็นคนดี มีปัญญา และมีความสุขตามศักยภาพของแต่ละบุคคล จากจุดหมายของหลักสูตรดังกล่าว การจัดกระบวนการเรียนการสอนจึงต้องมุ่งพัฒนาผู้เรียนให้มีความรู้คู่คุณธรรม มีทักษะที่จำเป็นสำหรับการดำรงชีวิตในสังคมและโลกที่มีการเปลี่ยนแปลงตลอดเวลาตลอดจนสามารถแสวงหาความรู้เพื่อพัฒนาตนเองได้อย่างต่อเนื่องตลอดชีวิตด้วยการจัดกระบวนการเรียนการสอนทั้ง 8 กลุ่มสาระ การเรียนรู้ควบคู่กับการจัดกิจกรรมเสริมสร้างศักยภาพเพิ่มเติมให้ผู้เรียนได้รับการพัฒนาอย่างเต็มศักยภาพของแต่ละบุคคล ซึ่งการที่จะจัดการเรียนการสอนและกิจกรรมเสริมสร้างผู้เรียนได้อย่างมีประสิทธิภาพนั้น ครูและบุคลากรทุกคนจะต้องมีความรู้ความสามารถ ทักษะและประสบการณ์ในการจัดกระบวนการเรียนการสอนเป็นอย่างดียิ่ง

ปัจจุบันโรงเรียนบ้านบางสะพานน้อยยังมีครูมีวุฒิการศึกษาไม่ตรงตามกลุ่มสาระการเรียนรู้ที่สอน จึงขาดความเข้าใจในธรรมชาติของสาระการเรียนรู้ที่รับผิดชอบ อีกทั้งยังขาดประสบการณ์ในการจัดกระบวนการเรียนการสอนส่งผลให้ผู้เรียนไม่ได้รับการพัฒนาอย่างเต็มศักยภาพ เพื่อเป็นการเพิ่มศักยภาพของครูอันนำไปสู่การเพิ่มศักยภาพและประสิทธิภาพในการจัดหลักสูตรและกระบวนการเรียนรู้ โรงเรียนบ้านบางสะพานน้อย ได้ตระหนัก เล็งเห็นความดังกล่าวสำคัญจึงได้จัดให้มีโครงการพัฒนาหลักสูตรสถานศึกษาขึ้น

**2. วัตถุประสงค์**

1. เพื่อให้สถานศึกษามีหลักสูตรเหมาะสมและสอดคล้องกับท้องถิ่น

2. เพื่อให้สถานศึกษาจัดรายวิชาเพิ่มเติมที่หลากหลายให้ผู้เรียนเลือกเรียนตามความถนัด

ความสามารถและความสนใจ

3. เพื่อสนับสนุนให้ครูจัดกระบวนการเรียนรู้ที่ให้ผู้เรียนได้ลงมือปฏิบัติจริงจนสรุปความรู้ได้ด้วย

ตนเอง

**3. เป้าหมาย**

**๓.๑ เชิงปริมาณ**

(1) สถานศึกษาร้อยละ 80 มีหลักสูตรเหมาะสมและสอดคล้องกับท้องถิ่น

(2) สถานศึกษาร้อยละ 80 จัดรายวิชาเพิ่มเติมที่หลากหลายให้ผู้เรียนเลือกเรียนตาม

ความถนัดความสามารถและความสนใจ

(3) สถานศึกษาร้อยละ 80 สนับสนุนให้ครูจัดกระบวนการเรียนรู้ที่ให้ผู้เรียนได้ลงมือ

ปฏิบัติจริงจนสรุปความรู้ได้ด้วยตนเอง

**๓.๒ เชิงคุณภาพ**

(1) สถานศึกษามีหลักสูตรเหมาะสมและสอดคล้องกับท้องถิ่น

(2) สถานศึกษามีการจัดรายวิชาเพิ่มเติมที่หลากหลายให้ผู้เรียนเลือกเรียนตามความ

ถนัดความสามารถและความสนใจ

(3) สถานศึกษามีการสนับสนุนให้ครูจัดกระบวนการเรียนรู้ที่ให้ผู้เรียนได้ลงมือปฏิบัติ

จริงจนสรุปความรู้ได้ด้วยตนเอง

**4. วิธีการดำเนินงาน**

| **ลำดับที่** | **กิจกรรม/ขั้นตอนการดำเนินงาน** | **ระยะเวลาดำเนินงาน** | **ผู้รับผิดชอบ** |
| --- | --- | --- | --- |
| 1 | ประชุมคณะครูวางแผน | ตุลาคม ๒๕๖4 | ผู้อำนายการ |
| 2 | จัดทำโครงการและเสนอขออนุมัติ | ตุลาคม ๒๕๖4 | นางสุภิญญา อดุลย์อารยรังษี |
| 3 | ประชุมครูในโรงเรียน ชี้แจง มอบหมาย แต่งตั้งผู้รับผิดชอบ | ตุลาคม ๒๕64 | ผู้อำนวยการ |
| 4 | ดำเนินการตามแผนงาน /โครงการโดยใช้กิจกรรม ดังนี้  1. เข้ารับการอบรมพัฒนาการใช้หลักสูตร ประชุมวางแผน  - จัดทำหลักสูตรสาระ/ หลักสูตรรายชั้นเรียน  - คู่มือพัฒนาผู้เรียน  - คู่มือการวัดผลและประเมินผล  - แผนการจัดการเรียนรู้  2. อบรมเชิงปฏิบัติการการจัดทำหลักสูตรสถานศึกษา /หลักสูตรท้องถิ่น | พ.ย. 64 – ก.พ.65 | นางสุภิญญา อดุลย์อารยรังษีและคณะครู |
| 5 | ติดตาม กำกับ แก้ปัญหา เพื่อให้การปฏิบัติงานเป็นไปด้วยความเรียบร้อย ประสบผลสำเร็จตามวัตถุประสงค์และนโยบาย | พ.ย. 64 – ก.พ.65 | ผู้อำนวยการ |
| 6 | สรุป รายงานผลการปฏิบัติงานต่อผู้อำนวยการ ตามลำดับ | มี.ค. 2565 | นางสุภิญญา อดุลย์อารยรังษี |

**๕. ระยะเวลาและสถานที่ดำเนินงานการ**

ระยะเวลา ตุลาคม ๒๕๖4 และ มีนาคม ๒๕๖5

สถานที่ดำเนินการ โรงเรียนบ้านบางสะพานน้อย

**6. งบประมาณการดำเนินการ**

๖.๑ งบประมาณจำนวน 20,000 บาท (ขอถัวจ่ายทุกรายการ)

๖.๒ รายละเอียดการใช้งบประมาณ

เงินอุดหนุนรายหัวนักเรียน จำนวน 20,000 บาท

**3**

|  |  |  |  |  |  |
| --- | --- | --- | --- | --- | --- |
| **ที่** | **กิจกรรม/รายละเอียด** | **งบประมาณที่ใช้ในโครงการ** | | | |
| **ค่าตอบแทน** | **ค่าใช้สอย** | **ค่าวัสดุ** | **รวม** |
| 1 | ดำเนินการอบรมเชิงปฏิบัติการฯ | - | 3,000 | 2,000 | 5,000 |
| 2 | จัดทำาหลักสูตรฯ(ปรับปรุง) | - | - | 15,000 | 15,000 |
| 3 | ประเมินและตรวจสอบโครงการ | - | - | - | - |
|  | **รวม** | **-** | **-** | **20,000** | **20,000** |

**7. การประเมินผล**

|  |  |  |
| --- | --- | --- |
| **ตัวบ่งชี้ความสำเร็จ** | **วิธีการประเมิน** | **เครื่องมือที่ใช้** |
| 1. สถานศึกษา มีหลักสูตรเหมาะสมและสอดคล้องกับท้องถิ่น  2. สถานศึกษาจัดรายวิชาเพิ่มเติมที่หลากหลายให้ผู้เรียนเลือกเรียนตามความถนัด ความสามารถและความสนใจ  3. สถานศึกษาสนับสนุนให้ครูจัดกระบวนการเรียนรู้ที่ให้ผู้เรียนได้ลงมือปฏิบัติจริงจนสรุปความรู้ได้ด้วยตนเอง | -สังเกต  -สัมภาษณ์  - ติดตามการประเมินผล  จากผลสำเร็จของโครงการ  - ติดตามการประเมินผล  จากผลสำเร็จของโครงการ  และรายงานผลการ  ดำเนินงานเป้าหมาย | - แบบสังเกต  - แบบสัมภาษณ์  - แบบประเมิน  - รายงานผลการดำเนิน  โครงการ |

**8. ผลที่คาดว่าจะได้รับ**

8.1 สถานศึกษามีการพัฒนาหลักสูตรสถานศึกษา หลักสูตรกลุ่มสาระรายวิชา หลักสูตรรายชั้นเรียน

กระบวนการเรียนรู้ อย่างมีคุณภาพ

(ลงชื่อ) ผู้เสนอโครงการ

(นางสุภิญญา อดุลย์อารยรังษี)

ครูชำนาญการพิเศษโรงเรียนบ้านบางสะพานน้อย

(ลงชื่อ) ผู้อนุมัติโครงการ

(นางสุกัญญา ปัตเมฆ)

ผู้อำนวยการโรงเรียนบ้านบางสะพานน้อย